Friedrich Mühlberg

Dr **Fritz Mühlberg**, wo am 19. April anne 1840 z Aarau uf d Wält cho und am 25. Mai 1915 gstorben isch, isch e Schwiizer Geoloog, Gimilehrer und Naturforscher gsi.

Er isch z Aarau id Schuel gange; a dr Kanti isch dr Historiker und Volchskundler Ernst Ludwig Rochholz (1809–1892) eine vo syne Lehrer gsi. Dr Mühlberg het am Poly z Züri d Botanik, d Geology und d Chemy studiert. Won er anne 1861 s Chemy-Diplom übercho het, isch er zeerscht als Lehrer ad Kantonsschuel z Zug und dänn 1866 ad Kanti uf Aarau gange. Er het d Emilie Sophie Sutermeischter (1858–1922) ghürootet, d Dochter vom Filoloog und Dütschprofässer Otto Sutermeischter (1832–1901) vo Tägerfäld.

Dr Mühlberg isch go dr Bode vom Aargauer Jura aluege und het geologischi Charte vo dere Landschaft gmacht. Wo i dere Gägend die grosse Ysebahntunäll bout worde sind, het me dr Mühlberg als geologische Expärte byzoge. Au für d Naturgschicht vom Yschzytalter und do drby d Spuure vom Rüüssgletscher und für d Gschicht vo de Gwässer und für d Pflanze het er sich inträssiert, i sym Buech über d Gfässpflanze het er au d Mundartnäme vo vilnen Arte ufgschribe. Und er isch im Aargau eine vo den eerschte Aktivischte vom Naturschutz gsi.

Em vilsytige Forscher vrdankt men uf verschidene Gebiet wäsentlichi Grundlage für d Naturkund vom Aargau. Im *Naturama* z Aarau isch dr Fäschtsaal em bedütende Aargauer Geoloog gwidmet.

## Wärch
* *Über die erratischen Bildungen im Aargau und in den benachbarten Theilen der angrenzenden Kantone. Ein Beitrag zur Kenntnis der Eiszeit.* 1869.
* *Zweiter Bericht über die Untersuchung der erratischen Bildungen im Aargau.* In: Mittheilungen der Aargauischen Naturforschenden Gesellschaft, 1, 1878, S. 1-99.
* *Die Standorte und Trivialnamen der Gefässpflanzen des Aargau's. mit Benützung eines hinterlassenen Manuskripts der Aargauer-Flora des Herrn Joseph Fridolin Wieland […] und mit Beiträgen mehrerer Botaniker.* 1880.
* *Die heutigen und früheren Verhältnisse der [[Aare]] bei Aarau.* 1885.
* *Kurze Skizze der geologischen Verhältnisse des Bözbergtunnels, des Hauensteintunnels, des projektierten Schafmatttunnels und des Grenzgebietes zwischen Ketten- und Tafel-Jura überhaupt.* öpen ane 1889.
* *Geologische Exkursion im östlichen Jura und aargauischen Quartär.* 1894.
* *Die Wasserverhältnisse von Aarau.* In: Festschrift zur Eröffnung des neuen Kantonsschulgebäudes, 1896, Anhang, S. 1-51.
* *Ausbeutungsstellen von Gesteinen und Bodenarten in den Kantonen Aargau, Baselland, Baselstadt und Solothurn.* 1896.
* *Geotektonische Skizze der nordwestlichen Schweiz.* öpen ane 1896.
* *Zweck und Umfang des Unterrichts in der Naturgeschichte an höheren Mittelschulen mit besonderer Berücksichtigung der Gymnasien.* 1903.
* *Erläuterungen Nr. 4 zur geologischen Karte des unteren Aare-, Reuss- und Limmat-Tales.* 1905.
* *Geologische Karte des unteren Aare- Reuss- und Limmat-Tales.* 1905.
* *Der Boden des Aargaus.* In: Mitteilungen der Aargauischen Naturforschenden Gesellschaft, 12,1911, S. 149-200.

## Literatur
* 
* 
* Max Mühlberg: *Dr. Fritz Mühlberg.* In: Verhandlungen der Schweizerischen Naturforschenden Gesellschaft,* 97, 1915, S. 112–156.
* Adolf Hartmann: *Professor Dr. Friedrich Mühlberg 1840-1915.* In: Jahresbericht der Aargauischen Kantonsschule, 1915/16, S. 61-86.
* Adolf Hartmann: *Biographisches Lexikon des Aargaus*, S. 555 f.
* Gerhard Ammann: *Friedrich Mühlberg*. In: *Aarauer Neujahrsblätter* 76, 2002, S. 52–73.
* Hans Fischer: *Der Gymnasiallehrer und Naturforscher Friedrich Mühlberg (1840-1915).'' In: Schweizerische Gymnasiallehrer, 1970, S. 95-105.